"Kõnealuse kriminaalasja uurimine on hetkel pooleli ning küsimusi on rohkem kui vastuseid," ütles Põhja ringkonnaprokuratuuri pressinõunik Kristina Kostina Delfile.

"Praegu teame, et väidetava konflikti osapoolteks on õppeasutuse tudeng ja õppejõud," lisas Kostina.

Vahejuhtum leidis aset õppeasutuse territooriumil.

Mõlemad osapooled on oma ütlused andnud, kuid politsei jätkab täiendava tõendusteabe kogumisega juhtunu täpsemate asjaolude selgitamiseks.

Delfi andmetel on konflikti üheks osapooleks välistudeng.